Bye takel groep fietsryersDertien fietsryers is Maandag deur ŉ swerm bye aangeval terwyl hulle aan ŉ wedren in Oudtshoorn deelgeneem het. Keri Davids, ŉ woordvoerder van die Wes-Kaapse nooddienste, sê die fietsryers het omstreeks 11:00 tydens die Cape Pioneer-fietsrywedren in die veld gery en onwetend ŉ byekorf gesteur. Twee van die deelnemers is kritiek beseer en moes met ŉ helikopter na ŉ nabygeleë hospitaal geneem word. Die 11 ander deelnemers is ook na die hospitaal geneem. Twaalf van die deelnemers is van Suid-Afrika, een is van België.